
MEVIT1010 – Tekst og fortolkning

Hjemmeeksamen, høst 2022

Utlevering mandag 17. oktober kl. 11.00. Innleveringsfristen er torsdag 20. oktober kl. 11.00.
Besvarelsen skal leveres som PDF-fil i Inspera (mer om dette under).

Oppgavesettet er på 2 sider, og inneholder 1 oppgave.


Før du begynner å skrive besvarelsen, må du sørge for at du har lest og forstått UiOs informasjon om fusk: http://www.uio.no/studier/admin/eksamen/fusk/ 
Du må bruke en sitat- og referansestil (for eksempel MLA, Chicago eller APA) gjennom hele besvarelsen, og i litteraturlisten til slutt. Du må derfor også sette deg inn i korrekt bruk av kilder og referanser: http://www.uio.no/studier/admin/eksamen/kildebruk/ 
___________________________________________________________________________ 

Oppgavetekst
 
Gjør en sammenlignende tekstanalyse som diskuterer likheter og forskjeller i betydningspotensial mellom to scener fra to verk på verkpensum. 
 
Diskuter med relevant pensumlitteratur. 
 
Formuler problemstillingen slik: «Hva kan scenene fra [X, verk 1] og [Y, verk 2] bety?» 
 
(For eksempel: «Hva kan scenene fra Euphoria («Pilot») og Oslo, 31. august bety?»; eventuelt «Hva kan åpningsscenene fra Euphoria («Pilot») og Oslo, 31. august bety?»; eller «Hva kan sykkelscenene fra Euphoria («Pilot») og Oslo, 31. august bety?»).
 

Verkpensum: 
 
Atlanta (I hovedsak episodene «Three Slaps» (3:1) og «Rich Wigga, Poor Wigga» (3:9), men du kan også velge episode og scene fritt), Boyhood, Brødre, Channel 5 (I hovedsak episoden «Alex Jones Interview», men du kan også velge episode og scene fritt), Euphoria (I hovedak episoden «Pilot» (1:1), men du kan også velge episode og scene fritt), Oslo, 31. august og Syk pike.
 
___________________________________________________________________________

Informasjon om eksamen 

- Du kan skrive eksamensbesvarelsen på norsk, svensk, dansk eller engelsk.

- Besvarelsen skal leveres i Inspera. Når du laster opp besvarelsen må du passe på at det er en PDF-fil (.pdf). Andre filformater vil ikke godtas av systemet. Filen skal kalles for kandidatnummeret ditt, slik: 1234.pdf. Inspera stenger presis og automatisk kl. 11:00, så siste mulighet til å laste opp besvarelsen er kl. 10:59.

- På forsiden av besvarelsen skriver du ditt kandidatnummer som du finner i Studentweb (IKKE NAVN), emnekode og emnenavn, samt semester og år.

- Emner med fem studiepoeng tilsvarer normalt en fem siders besvarelse (en side tilsvarer ca. 2300 tegn, uten mellomrom). Forsiden og litteraturlisten er ikke inkludert i disse sidene. 

Informasjon om hjemmeeksamen ved UiO: https://www.uio.no/studier/eksamen/innlevering/  


FAGLÆRER vil svare på spørsmål om oppgaveteksten som sendes på mail 
til j.i.faldalen@media.uio.no mellom 11:00 og 12:00 på mandag 17. oktober.

Eksamensresultat vil bli publisert i Studentweb innen 3 uker. Resultater gis ikke over e-post eller telefon. 



